**Малка приказка за „Каквото аз знам е…..”**

Когато компютрите станали много и вече почти всеки имал по един, хората поискали да ги питат за много неща. Но нямало нито един човек, който да знае всички неща. Всеки знаел нещо. Обаче имало и неща, които не знаел. А компютрите знаят само това на което сме ги научили ние хората. За това се сетили да направят следното – много хора да напишат каквото знаят. Така, ако попиташ за нещо ще разбереш дали някой вече е научил компютъра как да ти отговори. Тази идея хруманала първо на един програмист - Уорд Кънингам. Направили така, че всека да може да научи компютъра на нещо, което знае. Така повече хора щели да използват знанието. Нарекли го „Каквото аз знам е…”. И понеже да се казваш с толкова дълго име не е приятно, те взели само първите букви от тези думички на английски език и станало **W**hat **I** **K**now **I**s или **WIKI** както днес хората наричат всички такива неща – уикита.

Има много Уикита, но най-голямото от тях е Уикипедиа. Уикипедиа се родила отдавна на 12 януари 2001 година. За това помогнали един интернет предприемач - Джими Уелс и един философ Лари Сенгър. Тогава е и денят на Уикипедиа.

Едно от съвсем първите неща които Уики научило е какво е транспорт и какви видове транспорт имат хората. Още през първата година двадесет хиляди човека научили Уики на нещо. Това са много хора, които отделили от времето си, за да научат Уики на разни неща. Например научили го кои са най-бързите коли – нещо от което много се интересували момчетата. Научили го кой е създал куклата Барби от което пък много се интересували момичетата. И го научили, кой е Хари Потър от което пък много интересували и момчетата и момичетата. Днес хората, които са споделили знанието си в Уикипедиа са повече от един милион. Тези хора стават все повече и повече. Наричат себе си уикипедианци.

Разбира се да не забравяме, че Уики знае само това, на което сме го научили ние хората. Например Уики знае много за филма „Междузвездни войни”. Това е така, защото много хора са учили Уики за неща свързани с филма. Но Уики може да знае малко за някои важни според теб неща – например за това кога е създадено твоето училище и как се казва Директорката. Ти можеш да научиш Уики на тези важни неща като напишеш статия. Уики ще ти помогне да го направиш като използваш помощника за писане на статии. Ако пък вече някой е научил Уики на нещо по въпроса, но ти знаеш повече, тогава може просто да допълниш знанието на Уики. Уики нарича това редактиране на статия.

Имало обаче и недобросъвестни хора. Те се опитали да научат Уики да лъже. Нали си спомняте, че Уики знае само неща, които ние хората сме го научили? Е някой хора се опитали да се възползват от това, че Уики им вярва и се опитали да го научат да лъже. Но другите хора веднага забелязали това. Те не искали Уики да лъже. Забелязали, че някои хора пишат неверни неща. Тогава решили да създадат група от хора, които да не позволяват на лошите да учат Уики да лъже. Тези хора се наричат арбитри и ако забележите, че Уики лъже, можете да им напишете писмо. Тогава те ще поправят грешките и така Уики ще стане по-умен, а ти ще спреш лошите хора да разпространяват лъжи, което си е едно много добро дело.

Още като създали Уики, хората го научили да разбира много езици – първо английски, после немски, а после и още много езици. Уики разбира се знае и български. Това е много добре, защото аз разбирам по-лесно, ако ми обясняват нещо на български. А понякога имам нужда да разбера много неща. Най-лесно ми е да питам Уики. Така бързо успявам да разбера каквото ме интересува. Понякога Уики не знае, но това се случва рядко. Когато Уики ми каже това което знае (нали помните, че това беше дългото име, което първоначално дали на уикитата) мога лесно да продължа да любопитставам. Така откривам нови неща. И на вас пожелавам да имате помощник като Уики. Винаги можете да разчитате на неговата помощ (например да си напишете домашното за птиците в България). Ако искате – запознайте се: адреса му е http://www.wikipedia.org/.